**AJUNTAMENT DE CAPELLADES**

A la Sala de Plens de la Casa Consistorial de la Vila de Capellades, a les 12:00 hores del 13 de juny de dos mil quinze, de conformitat amb els articles 195 de la Llei Orgànica núm. 5/1985, de 19 de juny, del Règim Electoral General, i el 37.1, del Reglament d’Organització, Funcionament i Règim Jurídic de les Entitats locals, concorren la totalitat dels regidors electes a les darreres eleccions locals efectuades el dia 24 de maig de 2015, que a continuació s’indiquen amb la finalitat de celebrar la sessió pública extraordinària de constitució de l’Ajuntament, assistits per mi, la Secretaria de la Corporació, que dono fe de l’acte.:

|  |  |
| --- | --- |
|  | **LLISTA D’ASSISTENTS** |
| Sr. | Aleix Auber Álvarez |
| Sra. | Susana Moreno Blanco |
| Sra. | Adela Morera Rodríguez |
| Sr. | Sergio Pérez Castillo |
| Sr. | Marcel.li Martorell Font |
| Sr. | Eduard Iglesias Torres |
| Sra. | Susana Olivares Barrera |
| Sra. | Elisabet Serret Sanvicente |
| Sr. | Àngel Soteras Largo |
| Sr. | Salvador Vives Alari |
| Sr. | Jaume Solé Carol |
| Sr. | Aarón Alcázar Gutiérrez |
| Sr. | Carles Cuerva Claver |

Secretària: Milagros de Legorburu Martorell

La secretària general assisteix a la reunió amb la documentació a què es refereix l’article 36.2 del Reglament d’Organització, Funcionament i Règim Jurídic de les Entitats Locals, consistent en el resum general de tresoreria en data 11 de juny de 2015.

La Secretària declara oberta la sessió i convoca als regidors electes de major a menor edat amb l’objecte de constituir la Mesa d’Edat, que estarà formada pel regidor electe de major edat, senyor Salvador Vives Alari, que actuarà com a president, per la regidora electa de menor edat, senyora Susana Moreno Blanco, i per la Secretaria general de la Corporació, que els conviden a que ocupin els llocs destinats a tal efecte, quedant d’aquesta manera constituïda la Mesa d’Edat de conformitat amb el que estableix l’article 195.2 de la Llei Orgànica 5/1985, de 19 de juny, del Règim Electoral General i l’article 37.2 del Reglament d’Organització, Funcionament i Règim Jurídic de les Entitats Locals,

La secretària general dóna lectura de les disposicions aplicables a la constitució del nou ajuntament establerts als articles 194,195,196 i següents de la Llei Orgànica del règim electoral general 5/1985,en la seva redacció actual, en concordança amb l’article 37 del Reglament d’Organització, Funcionament i Règim Jurídic de les Entitats Locals.

A continuació, la secretària general crida pel seu nom i cognoms a cadascun dels / de les regidors/res electes que assisteixen a la sessió, els quals d’un en un, es dirigeixen a la Presidència, comprovant els membres de la Mesa d’Edat la credencial presentada que els acredita com a regidor/a electe i la seva identitat mitjançant l’exhibició del seu document d’identitat.

Una vegada comprovat que tots els regidors/res electes han formulat les declaracions a les quals es refereix l’article 75.5 de 7/1985, de 2 d’abril, reguladora de les bases de règim local, el president de la Mesa d’Edat, Sr. Salvador Vives Alari, pregunta als/ a les assistents/es si hi ha algun regidor/a afectat per alguna de les causes d’incompatibilitat previstos per la Llei Orgànica del Règim Electoral General perquè ho manifesti en aquest moment.

Atès que no s’efectua cap manifestació en aquest sentit pels/ per les regidors/res presents, s’entén que cap d’ells/es es troba afectat per cap de les causes d’incompatibilitat sobrevingudes amb posterioritat a la seva proclamació previstes en els articles 202 i 203, de la Llei 5/1985, de 19 de juny.

Tot seguit el Sr. president de la Mesa d’edat sol·licita que tots/es els/les regidors/res es posin en peu i que la secretària general doni lectura de la fórmula de jurament o promesa establerta pel Reial Decret 707/79 de 5 d’abril, el text de la qual és la següent:

“Jureu o prometeu per la vostra consciència i honor complir fidelment les obligacions del càrrec de REGIDOR/A amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

A continuació la Sra. secretària general nomena cada un/a dels/de les regidors/res, els/les quals, d’un/a en un/a, emeten el seu jurament o promesa de respecte a la Constitució i a l’Estatut d’Autonomia de Catalunya, de la manera següent:

**Sr. Aleix Auber Álvarez**

“Jureu o prometeu per la vostra consciència i honor complir fidelment les obligacions del càrrec de REGIDOR amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

El senyor Aleix Auber Álvarez contesta:

*“Si prometo, per imperatiu legal,”*

A continuació, de la seva promesa declara textualment que

*“Sotmès únicament a la voluntat popular dels veïns i veïnes d’aquesta vila, em comprometo a treballar per benestar, la igualtat, la independència i la justícia social dels Països Catalans i de Capellades,*

*Per expressió democràtica de la voluntat ciutadana, anuncio que resto a disposició del nou Parlament, del President i del Govern de la Generalitat de Catalunya que sorgeixin de les eleccions del 27 de setembre de 2015, per exercir l’autodeterminació del nostre poble, i proclamar juntament amb totes les nostres institucions l’Estat Català lliure i sobirà”*

**Sra. Susana Moreno Blanco,**

“Jureu o prometeu per la vostra consciència i honor complir fidelment les obligacions del càrrec de REGIDORA amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

La senyora Susana Moreno i Blanco contesta:

*Si prometo, per imperatiu legal,*

A continuació, de la seva promesa declara textualment que

“*Sotmesa únicament a la voluntat popular dels veïns i veïnes de Capellades, em comprometo a treballar per la justícia social, l’alliberament de gènere i la independència dels Països Catalans”*

**Sra. Adela Morera Rodríguez**,

“Jureu o prometeu per la vostra consciència i honor complir fidelment les obligacions del càrrec de REGIDORA amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

La senyora Adela Morera Rodríguez contesta:

*“Si prometo per imperatiu legal”*

A continuació, de la seva promesa declara textualment que

*“Em comprometo a treballar per poble que m’ha escollit, únic dipositari de sobirania sense renunciar mai al dret a la independència, la igualtat, a la justícia social i a la lluita antifeixista*

*Per expressió democràtica de la voluntat ciutadana, anuncio que resto a disposició del nou Parlament , del President i del Govern de la Generalitat de Catalunya que sorgeixin de les eleccions del 27 de setembre de 2015, per exercir l’autodeterminació del nostre poble, i proclamar juntament amb totes les nostres institucions l’Estat Català lliure i sobirà.*

**Sr. Sergio Pérez Castillo**,

“Jureu o prometeu per la vostra consciència i honor complir fidelment les obligacions del càrrec de REGIDOR amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

El senyor Sergio Pérez Castillo contesta:

*“Si prometo per imperatiu legal”*

A continuació, de la seva promesa declara textualment que

*“ Sotmès a la voluntat popular del poble de Capellades, em comprometo a treballar per la defensa del territori, la independència i la justícia social dels Països Catalans.*

*Per expressió democràtica de la voluntat ciutadana anuncio que resto a disposició del nou Parlament , del President i del Govern de la Generalitat de Catalunya que sorgeixi de les eleccions del 27 de setembre de 2015, per exercir l’autodeterminació del nostre poble, i proclamar juntament amb totes les nostres institucions l’Estat Català lliure i sobirà.”*

**Sr. Marcel·lí Martorell Font,**

“Jureu o prometeu per la vostra consciència i honor complir fidelment les obligacions del càrrec de REGIDOR amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

El senyor Marcel.li Martorell Font contesta:

*“Si, ho prometo”*

**Sr. Eduard Iglesias Torres,**

“Jureu o prometeu per la vostra consciència i honor complir fidelment les obligacions del càrrec de REGIDOR amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

El senyor Eduard Iglesias Torres contesta:

*“ Si,ho prometo.”*

**Sra. Susana Olivares Barrera**

“Jureu o prometeu per la vostra consciència i honor complir fidelment les obligacions del càrrec de REGIDORA amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

La senyora Susana Olivares Barrera contesta:

“*Si, ho prometo”*

**Sra. Elisabet Serret Sanvicente**

“Jureu o prometeu per la vostra consciència i honor complir fidelment les obligacions del càrrec de REGIDORA amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

La senyora Elisabet Serret Sanvicente contesta:

*“Si, ho prometo.”*

**Sr. Àngel Soteras Largo,**

“Jureu o prometeu per la vostra consciència i honor complir fidelment les obligacions del càrrec de REGIDOR amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

El senyor Àngel Soteras Largo contesta:

*“ Per imperatiu legal, si, ho prometo*.”

A continuació, de la seva promesa declara textualment que

*“Per expressió democràtica de la voluntat ciutadana, anuncio que resto a disposició del nou Parlament , del President i del Govern de la Generalitat de Catalunya que sorgeixin de les eleccions del 27 de setembre de 2015, per exercir l’autodeterminació del nostre poble, i proclamar juntament amb totes les nostres institucions l’Estat Català lliure i sobirà.”*

**Sr. Salvador Vives Alari,**

“Jureu o prometeu per la vostra consciència i honor complir fidelment les obligacions del càrrec de REGIDOR amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

El senyor Salvador Vives Alari contesta

*“Si ho prometo per imperatiu legal.”*

A continuació, de la seva promesa declara textualment que

*“ Per expressió democràtica de la voluntat ciutadana resto a la disposició del nou Parlament , del President i del Govern de la Generalitat de Catalunya, que sorgeixin de les eleccions del 27 de setembre de 2015 per exercir l’autodeterminació del nostre poble, i proclamar l’Estat Català lliure i sobirà.”*

**Sr. Jaume Solé Carol**

“Jureu o prometeu per la vostra consciència i honor complir fidelment les obligacions del càrrec de REGIDOR amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

El senyor Jaume Solé Carol contesta:

*“Per imperatiu legal, si, ho prometo..”*

A continuació, de la seva promesa declara textualment que

“Per expressió democràtica de la voluntat ciutadana, anuncio que resto a disposició del nou Parlament , del President i del Govern de la Generalitat de Catalunya que sorgeixin de les eleccions del 27 de setembre de 2015, per exercir l’autodeterminació del nostre poble, i proclamar juntament amb totes les nostres institucions l’Estat Català lliure i sobirà.

**Sr. Aarón Alcázar Gutiérrez,**

“Jureu o prometeu per la vostra consciència i honor complir fidelment les obligacions del càrrec de REGIDOR amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

El senyor Aarón Alcazar Gutierrez contesta:

*“Si, per imperatiu legal, ho prometo”*

**Sr. Carles Cuerva Claver,**

“Jureu o prometeu per la vostra consciència i honor complir fidelment les obligacions del càrrec de REGIDOR amb lleialtat al Rei, guardar i fer guardar les lleis d’acord amb la Constitució i l’Estatut d’Autonomia de Catalunya?”

El senyor Carles Cuerva Claver contesta:

*“Si, per imperatiu legal, ho prometo.”*

Efectuades les declaracions anteriors el president de la Mesa d’Edat declara vàlidament constituïda la Corporació i indica que seguidament s’elegirà l’alcalde del municipi entre els membres de la corporació que encapçalen les seves corresponents llistes i amb aquesta finalitat li dóna la paraula a la senyora secretària general,

Pren la paraula la secretària qui explica que a continuació es realitzarà l’elecció del nou alcalde mitjançant el procediment de votació secreta, en la qual cada regidor electe dipositarà el seu vot sobre les candidatures que es presenten, essent elegit Alcalde, de, el candidat que obtingui la majoria absoluta de vots en la primera votació i, en el seu defecte, el candidat de la llista que hagi obtingut més vots en les eleccions, de conformitat amb allò disposat per l’article 196, de la Llei Orgànica 5/1986, de 19 de juny, del règim electoral general

Realitzada aquesta explicació, a requeriment de la presidència de la Mesa d’Edat es presenten com a candidats a Alcalde els regidors que seguidament s’indiquen, i que encapçalen les seves corresponents llistes,

|  |  |  |
| --- | --- | --- |
| CANDIDATS | LLISTA ELECTORAL | VOTS OBTINGUTS A LES ELECCIONS |
| Aleix Auber Álvarez | VdC-CUP-PA | 800 |
| Marcel·lí Martorell Font | CiU | 763 |
| Àngel Soteras Largo | ERC-AM | 548 |
| Aarón Alcázar Gutiérrez | (PSC-CP) | 324 |

El Sr. Àngel Soteras Largo, que encapçala la llista d’ERC-AM manifesta que retira la seva candidatura a alcalde de l’Ajuntament de Capellades.

### Efectuada la votació pels regidors mitjançant paperetes secretes, i realitzat l’escrutini, es produeixen els resultats següents:

Essent el nombre de vots dels regidors el de 13.

|  |  |  |
| --- | --- | --- |
|  | Vots obtinguts | |
| CANDIDATS | en lletra | en número |
| Aleix Auber Álvarez | Set | 7 |
| Marcel·lí Martorell Font | Quatre | 4 |
| Aarón Alcázar Gutiérrez | Dos | 2 |

Núm. de vots emesos: 13

Núm. de vots vàlids: 13

Núm. de vots en blanc: cap

A la vista del resultat de l’escrutini el president de la Mesa d’Edat proclama Alcalde electe de l’Ajuntament de Capellades al Sr.Aleix Auber Álvarez que encapçala la llista presentada per Vila de Capellades-CUP-PA.

##### PRESA DE POSSESSIÓ

A continuació i de conformitat amb els articles 18 del Reial Decret Legislatiu 781/1986, de 18 d’abril, i 40, núm.2, del Reglament d’Organització, Funcionament i Règim Jurídic de les Entitats Locals, el Sr. president de la Mesa d’Edat formula Al Sr. Aleix Auber Álvarez la següent pregunta:

“Jureu o prometeu per la vostra consciència i honor complir fidelment les obligacions del càrrec d’ALCALDE amb lleialtat al Rei, guardar i fer guardar les lleis d’acord la Constitució i l’Estatut d’Autonomia de Catalunya?”

El senyor Aleix Auber Álvarez contesta:

*“ Si, ho prometo per imperatiu legal .”*

Una vegada que el Sr. alcalde pren possessió del càrrec, queda dissolta la Mesa d’Edat i el senyor alcalde ocupar la presidència de la sessió.

Acte seguit pren la paraula el Sr. Alcalde que textualment diu

*“Això de té la paraula es diu ràpid, però no m’imaginava fa uns anys estar aquí en aquesta cadira al teu costat Milagros, i al costat de la resta de regidors i regidores*

*Entenc que el que es produeix avui es un dia històric, així ho entenem i entenem que la lectura política d’aquestes eleccions va en aquesta direcció ....*

*Sabeu que hem arribat a un acord amb Esquerra Republicana, n’estem contents i orgullosos d’haver arribat a aquest acord, aquest pacte respon a la voluntat d’aquest canvi i per això hem actuat per respondre en funció d’aquesta voluntat els acords en matèria de transparència, drets socials, participació ciutadana, reactivament de l’economia local, foment de la cultura entre d’altres, ens recorden tot el treball que tenim per davant, el canvi comença per aquí, tenim tota aquesta feina per davant ens hem fixat molts objectius que esperem poder anar assolin en el temps, i també amb els seus entrebancs els tindrem, els tindrem i entre tots mirarem de treure’ls d’aquest camí,*

*El nostre camí es llarg, és una cursa de fons que poc a poc vol anar sumant, recuperar la confiança perduda, també anar ampliant el sentiment de comunitat, aprofundir amb la cooperació, i per descomptat fer-ho al vostre costat, sou molts, els que durant aquests dies ens heu parat i ens heu transmès les vostres ganes de col·laborar, us trucarem,... us trucarem i us farem col·laborar amb nosaltres, amb tot aquest equip, bàsicament perquè entenem que aquest projecte no és nostre, no l’entenem així no l’hem entès mai així, entenem que és un procés i un projecte col·lectiu que tota aquella gent que hi vulgui participar nosaltres sempre tindrem sempre les portes obertes i les finestres i més portes perquè col·laboreu i doneu un cop de mà en el que vosaltres creieu, aquest es el nostre esperit i en això volem aprofundir.*

*Volia dirigir-me als regidors sortints, especialment als meus companys que ens hem cuidat uns als altres durant aquest anys, també a la resta, recordem que a dia d’avui són molts regidors nous, repetim quatre, però benvinguts tots a aquesta casa, també a la resta de l’equip amb el qual hem de treballar durant els pròxims anys, ho farem i ho farem bé.*

*Participació ciutadana, reactivament de l’economia local, foment de la cultura entre d’altres, ens recorden tot el treball que tenim per davant, el canvi comença per aquí, tenim tota aquesta feina per davant ens hem fixat molts objectius que esperem poder anar assolint en el temps, i també amb els seus entrebancs els tindrem, els tindrem i entre tots mirarem de treure’ls d’aquest camí.*

*Per nosaltres i per molts de vosaltres avui és un dia històric, siguem dignes d’això, el país necessita institucions que estiguin a l’alçada d’aquest procés tan important, sense ambigüitats, també a l’alçada de la seva gent i sobre tot dels que ho estan passant més malament, i acabo, volia fer una cosa breu i crec que ho aconseguirem.*

*Per vosaltres, pels veïns i veïnes d’aquesta vila tan preciosa, pels seus treballadors i els seus drets, pels treballadors de telefònica i la seva dignitat, pels desnonats i per tantes i tantes lluites que ens recorden que encara tenim molt per fer.”*

*Visca Capellades i Visca la Terra,*

Seguidament, pren la paraula el Sr. Marcel·lí Martorell Font qui diu:

*“ Bé, en primer lloc felicitar al nou alcalde, i moltes felicitats Aleix; vull felicitar a tots els regidors entrants i en especial als nous regidors de tots els grups municipals que sou nous com a regidors i que estreneu aquesta responsabilitat com a servidors públics .*

*Vull aprofitar aquest moments per agrair la feina feta pels regidors que aquest darrers 4 anys, hem pogut tirar endavant aquest ajuntament i aquest poble en uns moments els més difícils dels últims 40 o 50 anys, desitjo molta sort a l’equip de govern entrant, entenc que són els grup de VdC i ERC, us desitjo bona sort i molt bona feina.*

*Penseu-ho que us deixem l’Ajuntament en la millor de les situacions que qualsevol equip de govern ha deixat l’Ajuntament en els darrers 40 anys d’ajuntaments democràtics , la prova és l’ acta d’arqueig que a dia d’avui us fem lliurament, com paguem als proveïdors a 30 dies etc, etc, i dir-vos també que en els propers dies també tindreu la nostra col·laboració, per fer una comissió de traspàs en la qual ens hem convocat el proper dilluns per traspassar-vos, jo dic els 50 punts més urgents que n’heu d’estar assabentat, ens tindreu a la vostra disposició.*

*Malgrat això, els resultants són els que són, els pactes són els que són, el grup de Convergència i Unió ha tingut un resultat similar, inferior, això si, però com a Convergència i Unió representem a un gruix importat dels ciutadans de Capellades, per tant entenc que representem un grup importat dels ciutadans de Capellades, que sàpiguen aquests ciutadans i també els que no representem que ens tenen a la seva disposició per allò que faci falta, i perquè ells mateixos disposin*

*Quan un està a l’oposició ha de tenir la mateixa responsabilitat que quan està al govern, però cadascú té el rol que té, i vist que hi ha una majoria estable evidentment serem lleials, evidentment col·laborarem però si m’ho permeteu dir tindrem una posició més atrevida pel fet que hi ha una estabilitat, moltes felicitats al nou alcalde us desitjo molta sort i que tingueu bona feina.”*

Pren la paraula el Sr. Àngel Soteras Largo qui diu

*“ Bé ERC, com ha desvetllat fa poc el nou alcalde, ha arribat a un acord amb el grup de la CUP, entenem que aquest acord es resultat de dues interpretacions que esperem haver fet en forma correcta, una va en el sentit del que ha dit el portaveu que m’ha precedit en el sentit que Capellades portava massa temps sense tenir una majoria estable, i una de les reivindicacions i les necessitats d’aquest poble era tenir una majoria estable i en aquest sentit ens hem posat a treballar per aconseguir-ho*

*I l’altre interpretació, entenem que correcta, és que vist que les dues formacions o partits que havien representat més clarament una alternativa a l’anterior govern eren els dos partits que havien sortit reforçats, enteníem que Capellades ens demanava una majoria estable, i que fos de canvi o transformació i amb aquesta doble idea hem estat treballant amb tota la intensitat en aquest darrers dies, i puc dir sense temor a que ens desmenteixin, que ERC, ha estat en la voluntat d’arribar a un acord, ha estat treballadora, esforçada i generosa en el treball i en la renúncia i en aquest sentit el primer lloc voldria dir que com una expressió personal, és que em sento profundament orgullós de formar i de representar públicament un grup d’homes i dones que en tot moment posen per davant l’interès de Capellades, i que renuncien al que creuen que poden ser les millors contraprestacions pels seu partits i pels seus integrants,*

*I això ho vull fer palès amb paraules, després de portar-ho fent no personalment sinó el meu partit més de 80 anys amb fets, ERC demostra una vegada més que fa passar al davant el que creu que es millor per all seu poble pel davant del que creu que és millor pels seus integrants,*

*La segona cosa que volia dir, és que ERC, estén la mà a tota la resta de partits que a hores d’ara no formen part d’aquest acord de govern, nosaltres entenem que la resta de partits tenen una representativitat real, i que responen a la voluntat, als anhels i les il·lusions, de més de mil habitants de Capellades i des d’ara compten amb la nostra mà estesa i amb les nostres vies de diàleg i amb els nostres ponts oberts perquè entenem que no podia ser d’altra manera, també volíem expressar-ho públicament des del primer dia, i hem de tenir unes paraules pel nou alcalde*

*Hem de tenir unes paraules per al nou alcalde i pel grup que encapçala, hem pogut comprovar que ERC ha esta generosa i treballadora, i ara tindrem la oportunitat de comprovar que ERC, serà lleial, i ha demostrat fins ara generositat, treball capacitat de renúncia i ara demostrarà lleialtat que a de quedar ben clar a uns acords presos a una voluntat de transformació a una voluntat de canvi, no a cap persona, no a cap partit, sinó al poble de Capellades, i reiterem que serem lleials a aquest compromisos i volíem desitjar, al nou alcalde, als nous regidors, als regidors repetidors, no tant sort, que sempre es diu, sinó us desitgem i ens desitgem, encert, és el que ens cal a tots plegats és molt encert, afrontem un gran repte, és una jornada històrica en un període en que el nostre país està encarant a afrontar reptes històrics i el que necessitem tots és molt encert, per ser capaços de complir aquestes expectatives.*

*Reiterem que entenem que ara és el moment de demostrar moltes coses, que volem ser la Capellades que mira endavant, que es planteja reptes, que treballa i sobretot que se’n surt, el compromís de tots és fer tot el que calgui per sortir-nos en.*

*Moltes gracies.”*

Pren la paraula el Sr. Aarón Alcázar Gutiérrez

*M’agradaria agrair al públic present aquí, als regidors sortints, i als regidors nous que han tingut la valentia de presentar-se.*

*I un cop dit això , no puc deixar de felicitar al nou alcalde del nostre consistori, al seu equip a tot l’equip que forma aquesta candidatura i als companys d’ERC que els acompanyen i desitjar-los sort i encert, davant els reptes futurs de Capellades, perquè entenem que aquests encerts ens permetran tenir una vila millor per a tothom.*

*Si bé som el grup amb menys representació a l’Ajuntament, això no ens treu la nostra vocació de fer una oposició constructiva, en la que estarem observant, criticant i felicitant les tasques del govern, així com fent propostes i suggeriments per una millor Capellades, en aquest sentit com a dit el portaveu d’ERC, nosaltres hem estat durant aquests 4 anys, sempre en disposició de col·laborar en tot el que creiem que fos una proposta positiva per al poble i la nostra voluntat és continuar sent aquesta.*

*Així com que tinguin prou majoria per l’elecció de l’ alcalde, els demanen que mantinguin la voluntat de diàleg, i la col·laboració entre tots ja que és el millor per la vila que és el que tots volem*

*Un cop dit això repetir la nostra felicitació a l’equip de govern i desitjar-los molta sort i molt encert.*

Efectuades les anteriors intervencions, la secretària de la Corporació lliura al nou alcalde l’acta d’arqueig dels fons existents en data d’avui.

I sense cap altre assumpte a tractar el Sr. alcalde aixeca la sessió a les 12,40 h de la qual s’estén la present acta, que jo la secretària general, certifico.